Landloop | Laerskool Menlopark
Landloop en middelafstande (atletiek) funksioneer saam en vul mekaar aan. Die sport het die afgelope paar jaar gegroei tot so ‘n mate dat daar in 2017 12 atlete in die Gauteng-Noordspan ingesluit is.
Tydens oefening word aandag gegee aan aspekte soos spoed, uithouvermoë en kragwerk. Die doel van die oefeninge is om atlete blootstelling te gee aan landloop. Ons skep ‘n gemaklike atmosfeer waarbinne ‘n atleet sy volle potensiaal kan bereik en ook sy sosiale vaardighede kan verbeter. Ons poog om lekker hard en gereeld te oefen en selfdissipline aan die dag lê sodat ons ons doelwitte kan bereik.
Atlete neem deel in ouderdomsgroep o/8 tot o/13
o/8 1 km
o/9 2 Km
o/10 2 Km
o/11 3 Km
o/12 3 Km
Dogters o/13 3 Km
Seuns o/13 4 Km
Landloop is pret en enige leerling is welkom om deel te neem! Ons gaan ten minste een keer per week buite die skoolterrein oefen en verlang dus die ouer se skriftelike toestemming.
‘n Spesiale geleentheid vir die landloopatlete is die Super 12 – kompetisie wat te Rustenburg plaasvind. Atlete neem deel in vier spanne en hardloop in die bosveld!
Oefenkursusse word deur professionele afrigters van tyd tot tyd aangebied.
Meer inligting sal later deurgegee word oor ‘n moontlike vrywillige drafgroep. Reëls en inligting oor klubbyeenkomste wat vrywillig en individueel is, is by me Adia van der Watt beskikbaar. Die klubliga bied ‘n goeie basis vir die skoolliga. Atlete neem ook provinsiaal deel tydens die klubliga.
Oefentye vir die tweede kwartaal:
27 Mei – 4 Junie – Gedurende eksamen, vrywillige oefening:
Maandae: 13:00 – 14:00
Woensdae: 13:00 – 14:00
Donderdae: 13:00 – 14:00
10 Junie en 11 Junie: 14:00 – 15:00
Oefentye vir die derde kwartaal:
Maandae: 14:00 – 15:20
Woensdae: 15:45 – 17:00
Donderdae: 14:00 – 14:45 (Rustige oefeninge)
Onthou asb. tekkies met oefeninge!! Ons ontmoet mekaar op die A-veld voor die gr. 1-klasse.
17 Mei: H/s Menlopark aflosbyeenkoms
5 Junie: Landloopdag
7 – 9 Junie: Kamp te Camp Discovery
12 Julie: Liga 1 – Eduplex
19 Julie: Liga 2 – Boereford
26 Julie: Liga 3 – Vissershoek (Individueel)
27 Julie: Super 12 – Rustenburg Konka Kampe
2 Augustus: Liga 4 – L/s Queenswood
17 Augustus: AGN-kampioenskappe – H/s Eldoraigne
7 September: ASA SA-kampioenskappe – Midstream
Adia Middel Epos: adia.vanderwatt@menlolaer.co.za